b'\n_START_ARTICLE_\nNordpolhotellet\n_START_PARAGRAPH_\nNordpolhotellet er et nedlagt hotell i Ny-\xc3\x85lesund, Svalbard og er eid av Kings Bay AS. Hotellet \xc3\xa5pnet i 1936 p\xc3\xa5 grunn av \xc3\xb8kt turisttrafikk i omr\xc3\xa5det i en bygning som ble reist som boligbrakke i 1919. Hotellet stengte tre \xc3\xa5r senere, samme \xc3\xa5r som utbruddet av andre verdenskrig. Hotellet ble etter andre verdenkrig brukt som messe for gruvearbeiderne. Troms Fylkes Dampskibsselskap (TFDS) gjenopptok driften av hotellet i sommersesongen 1965, men etter 1966-sesongen ble driften lagt ned p\xc3\xa5 grunn av tap. Bygget fungerer i dag som forlegning for bes\xc3\xb8kende forskere, men har av historiske \xc3\xa5rsaker beholdt navnet "Nordpolhotellet"_NEWLINE_Bygget ble pusset opp for 6,5 millioner kroner i 1998 og ble \xc3\xa5pnet i 15. august samme \xc3\xa5r av kulturminister Anne Enger Lahnstein.'